**বছৰেকীয়া পৰীক্ষা, ২০২১**

**শ্ৰেণীঃ নবম**

**বিষয়ঃ অসমীয়া**

সময়ঃ ৩ ঘণ্টা মুঠ মূল্যাংকঃ ১০০

১। অতি চমু উত্তৰ দিয়া- ১ x ১০ = ১০

(ক) প্ৰৌঢ়ী শব্দৰ অৰ্থ কি?

(খ) ‘অন্যৰ প্ৰতি ব্যৱহাৰ’ পাঠটি কোনখন পুথিৰ পৰা তুলি দিয়া হৈছে?

(গ) বেলিফুলৰ আন এটা নাম কি?

(ঘ) দ্বিগিজয়ী নেপোলিয়ানে কোনখন যুদ্ধত পৰাজিত হৈছিল?

(ঙ) জয়ন্ত মাধব বৰাৰ ৰচিত এখন গল্পপুথিৰ নাম লিখা।

(চ) ‘Three Sister’s’ নামৰ চিনেমাখন কোনে নিৰ্মাণ কৰিছিল?

(ছ) ‘ক্ষৌমবস্ত্ৰ পিন্ধি দিব্য কাছে’ – ক্ষৌমবস্ত্ৰ কি?

(জ) পৰাৎপৰ শব্দৰ অৰ্থ কি?

(ঝ) ‘তেওঁ দেৱতাৰো দেৱতা, বিধাতাৰো বিধাতা, ৰজাৰো ৰজা,’ – তেওঁ কোন?

(ঞ) শংকৰদেৱে কাক “অপ্ৰমাদী” কবি আখ্যা দিছিল?

২। চমু উত্তৰ দিয়াঃ ২ x ৫ = ১০

(ক) বেলিঘড়ী কাক বোলে? বেলিঘড়ীৰ যোগেদি কেনেকৈ সময় নিৰূপণ কৰিব পাৰি?

(খ) জয়ন্ত মাধৱ বৰাৰ ৰচিত দূখন উপন্যাসৰ নাম লিখা।

৩। অন্ধবিশ্বাস বুলিলে কি বুজা? অন্ধবিশ্বাসে সমাজত কেনে ধৰণৰ সমস্যা সৃষ্টি কৰিব পাৰে লিখা। ১ + ২ = ৩

৪। তলত দিয়া যিকোনো এটা কবিতাৰ কবিজনৰ নাম উল্লেখ কৰি মূলভাৱটো লিখাঃ

(ক) শিশু লীলা (খ) মানৱ বন্দনা ১ + ৪ = ৫

৫। পিপলান্ত্ৰি গাঁৱৰ মুখিয়াল শ্যামসুন্দৰ পালিৱালে বান্ধি দিয়া দুটা নীতি উল্লেখ কৰা।

২

*(১/৩) সিপিঠিত*

৬। ব্যৱহাৰ প্ৰণালীক সামান্য কথা বুলি কিয় উলায় কৰিব নোৱাৰি? ৩

৭। প্ৰাকৃতিক জগত বুলিলে কি বুজা? ২

৮। ‘কিৰণ নিধি যোজনা’ৰ অধীনত পিপলান্ত্ৰি গাঁৱৰ মানুহে কি কি বিশেষ চাৰিটা দায়িত্ব পালন কৰিব লাগে? ৪

৯। “সাৰথি” পুথিখন কাৰ ৰচনা? ১

১০। হেমচন্দ্ৰ বৰুৱাদেৱৰ দুখন গ্ৰন্থৰ নাম লিখা। ২

১১। তাৎপৰ্য ব্যাখ্যা কৰা – যিকোনো এটাৰ ৩

(ক) নম্ৰতা সজ ব্যৱহাৰৰ অনুপান।

(খ) অন্ধবিশ্বাস, কু-সংস্কাৰ পৃথিৱীৰ আটাইতকৈ গধুৰ বোজা।

১২। “সময় অমূল্য ধন” কথাষাৰৰ অন্তনিৰ্হিত ভাৱে বিশ্লেষণ কৰা। ৩

১৩। লংকা নগৰীৰ কাষৰ বন-বননিত হনুমন্তই কি কি ফল-ফুলৰ গছ দিখিবলৈ পাইছিল? ৩

১৪। ঈশ্বৰৰ পাছতে পিতৃ-মাতৃ আমাৰ মাননীয় কথাষাৰ বুজাই লিখা। ৩

১৫। “মোৰ দেশ” কবিতাটোৰ মাজেৰে কবিৰ স্বদেশপ্ৰেমৰ স্বৰূপ কেনেদৰে প্ৰকাশ পাইছে? বুজাই লিখা। ৩

১৬। তোমাৰ বাইদেউৰ বিয়াৰ বাবে বিদ্যালয়ত উপস্থিত থাকিব নোৱাৰা হেতু বিদ্যালয়ৰ প্ৰধান শিক্ষকলৈ ছুটি মঞ্জুৰীৰ এখন আবেদন লিখা। ৪

১৭। তলত দিয়া শব্দ কেইটাত কি কাৰণে ‘ণ’ হৈছে লিখা। ৪

কণ্ঠ, পূৰ্ণ, প্ৰচণ্ড, ঋণ।

১৮। তলত দিয়া শব্দবোৰৰ প্ৰত্যয় নিৰ্ণয় কৰা। ৪

লাহতী, মজলীয়া, দয়ালু, লিখাৰু।

১৯। তলত দিয়া শব্দবোৰৰ বিপৰীতাৰ্থক শব্দ লিখা। ৪

সুন্দৰ, আবাহন, শত্ৰু, উৎকৃষ্ট।

২০। তলত দিয়া শব্দবোৰৰ সমাৰ্থক শব্দ লিখা। ৪

হেতু, চকু, বেমাৰ, সপোন।

২১। তলত দিয়া শব্দবেৰক অধুনিক শব্দলৈ ৰূপান্তৰ কৰা- ১ x ২ = ২

দশণ, প্ৰয়াসি

*(২/৩) সিপিঠিত*

২২। সন্ধি ভাঙা আৰু যোগ কৰা। ১ x ৩ = ৩

সংবাদ, যথেষ্ট, উৎ + ছেদ, অতি + ইন্দ্ৰিয়

২৩। তলৰ প্ৰশ্নসমূহৰ চমু উত্তৰ দিয়া -

(ক) আহোম সকলৰ আদি বাসস্থান ক’ত আছিল? ১

(খ) আহোম সকলে অসমত কিমান বছৰ শাসন কৰিছিল? ১

(গ) চাওঁতাল সকলৰ প্ৰধান জীৱিকা কি? ১

(ঘ) মোৰে হোড়ৰ প্ৰধান জনক কি বুলি কয়? ১

(ঙ) চাওঁতাল সকলৰ দুটা উৎসৱৰ নাম লিখা। ২

(চ) আহোম সকলৰ দুটা উৎসৱৰ নাম লিখা। ২

(ছ) আহোম সকলৰ দুটা বিবাহ পদ্ধতিৰ নাম লিখা। ২

২৪। তলত উল্লেখ কৰা যিকোনো এখন ৰচনা লিখা। ৮

(ক) তোমাৰ প্ৰিয় সাহিত্যিক।

(খ) অসমৰ প্ৰাকৃতিক সৌন্দৰ্য

*(৩/৩) সিপিঠিত*